Itt a bizonyíték, hogy az anyukák TÉNYLEG mindig jobban tudják | 24.hu
életigazság
Itt a bizonyíték, hogy az anyukák TÉNYLEG mindig jobban tudják
hírgyáros. 2016. 01. 31. 11:46
Nem mintha bárkinek szüksége lehetne bizonyítékokra, a BBC azonban a Quora nevű kérdezős oldalon érdeklődött arról, kinek melyik volt a legjobb, leghasznosabb tanács, amit édesanyjától kapott.
Nem minden rólad szól
Brilliáns az egyszerűsége – tette hozzá anyukája jótanácsához Antone Johnson start-up ügyvéd.
Nem minden rólad szól. Húzz egy számot és állj be a sorba.
Az anyuka ezzel arra célzott, hogy mások saját élet-narratívájukban éppen olyan fontosak, mint Antone a sjátjában. Az ügyvéd édesanyjának szavai különösen nagy szolgálatot tehetnek a gyerekek számára, akik a nézőpontváltással megértik a kompromisszumkészség fontosságát, megtanulják a részvétet és a másokkal való együttélést.
Igen, az internet előtti időkben nem volt annyira könnyű utánanézni a mindet érdeklő kérdéseknek. Shannon Holeman ekkoriban volt gyerek, anyukája kedvenc tanácsa pedig a
volt. A hölgy családja szerencsére megengedhette, hogy egy egész enciklopédiasorozatot vásároljanak, így Shanonnak volt miben kutakodnia. A könyvekben azonban nem volt benne minden válasz. Nyilvánvaló volt, hogy a világ nagy, bonyolult, de ettől függetlenül kérdéseket feltenni nem csak lehetséges, de fontos és izgalmas része az életnek.
Okés vagy sem? Így szúrd ki a kamut!
Senkinek sem könnyű eligazodni az emberkavalkádban: kiben bízzak, kiben nem? Ki az, aki csak megjátssza magát és ki az, akire támaszkodhatok? Stephanie Varvadas édesanyja pontosan tudta, hogyan segítse az élet dzsungelében lányát.
Figyeld meg, hogyan viselkedik a szolgáltatóiparban dolgozókkal: a pincérekkel, eladókkal, akik nem tudják megvédeni magukat.
Varvadas szerint édesanyjának 100 százalékosan igaza volt, a jótanács szellemében könnyebben kiszortírozza a szeretetére méltatlan embereket.
Mit is szeretnél tulajdonképpen?
Ken Miyamoto forgatókönyvíró családjában nagy hagyománya van az események családi megvitatásának, a sok különböző nézőpont, vélemény pedig néha nézeteltérésekhez vezettek. Néhány évvel ezelőtt, mikor Ken bátyja, Ken és édesapjuk összekülönböztek, a bölcs édesanya azt mondta:
Azt akarod, hogy igazad legyen vagy azt, hogy legyen kapcsolatod?
Ken szerint azóta is vissza-visszagondol ezekre a szavakra, mivel ha az ember folyamatosan azért kepeszt, hogy igaza legyen, végül egy szál egyedül találja magát.
A házasságról dióhéjban
Utolsó életigazságunk nem egy anyukától, hanem egy anyóstól érkezik. Michelle Roses, mielőtt belépett a templomba, hogy nőül menjen párjához, annak édesanyja a következő szavakkal insította útnak:
Ha egy férfi nem tud magának szendvicset készíteni, haljon éhen.
Mihalik Enikő magyar fiúval jár